Islom Karimov nomidagi “Toshkent” xalqaro aeroportida yo‘lovchilarga ko‘rsatilayotgan bojxona xizmatlarining sifati va samaradorligini yanada oshirishga oid qo‘shimcha chora-tadbirlar to‘g‘risida

Xalqaro turizmni yanada rivojlantirish, zamonaviy talablar va xalqaro standartlarga muvofiq yo‘lovchilarga ko‘rsatilayotgan xizmatlarning sifatini tubdan yaxshilash, Islom Karimov nomidagi “Toshkent” xalqaro aeroportida yo‘lovchilarning bojxonadan o‘tishdagi tartib-taomillari vaqtini qisqartirish maqsadida:
 1. O‘zbekiston Respublikasining xalqaro aeroportlarida 2018-yilning 1-yanvaridan boshlab ikki yo‘lakli tizim kiritilgani munosabati bilan “Islom Karimov nomidagi “Toshkent” xalqaro aeroporti”ning chegara bojxona posti uchun O‘zbekiston Respublikasi Davlat bojxona qo‘mitasining ixtisoslashtirilgan “Toshkent-AERO” bojxona kompleksiga qo‘shimcha 111 shtat birligi ajratilsin.
 O‘zbekiston Respublikasi Davlat bojxona qo‘mitasi (M. Toxiriy) ajratilayotgan shtat birliklarini yuqori malakali kadrlar bilan to‘ldirishni ta’minlasin.
 2. Belgilansinki, mazkur qaror bilan bog‘lik pul mablag‘lari, O‘zbekiston Respublikasi Moliya vazirligi tomonidan O‘zbekiston Respublikasi Davlat bojxona qo‘mitasining asoslangan hisob-kitoblari bo‘yicha respublika budjetidan ajratiladi.
 3. O‘zbekiston Respublikasi Prezidentining 2014-yil 14-iyuldagi “O‘zbekiston Respublikasi Prezidentining “Davlat bojxona xizmati organlari faoliyatini yanada takomillashtirish va samaradorligini oshirish chora-tadbirlari to‘g‘risida” 2011-yil 10-avgustdagi PP-1595-sonli qaroriga o‘zgartishlar va qo‘shimcha kiritish to‘g‘risida”gi PQ-2208-sonli qaroriga ilovaga muvofiq o‘zgartishlar kiritilsin.
 4. O‘zbekiston Respublikasi Davlat bojxona qo‘mitasi O‘zbekiston Respublikasi Moliya vazirligi va Adliya vazirligi bilan birgalikda bir oy muddatda qonun hujjatlariga ushbu qarordan kelib chiqadigan o‘zgartish va qo‘shimchalar to‘g‘risida O‘zbekiston Respublikasi Vazirlar Mahkamasiga takliflar kiritsin.
 5. Mazkur qarorning ijrosini nazorat qilish O‘zbekiston Respublikasi Bosh vazirining o‘rinbosari — moliya vaziri J.A. Qo‘chqorov, O‘zbekiston Respublikasi Bosh vazirining o‘rinbosari — “O‘zagrotexsanoatxolding” AJ boshqaruvi raisi N.S. Otajonov va O‘zbekiston Respublikasi Davlat bojxona qo‘mitasi raisi M.V. Toxiriy zimmasiga yuklansin.
 1-ilovaning:
 1-pozitsiyasi quyidagi tahrirda bayon etilsin:
 “Jami” grafasidagi “1 738” raqami “1 849” raqamiga almashtirilsin.